CELEX: 31998D0321
Language: da
Date: 1998-04-28 00:00:00
Title: 98/321/EF: Kommissionens beslutning af 28. april 1998 om beskyttelsesforanstaltninger over for visse fiskerivarer med oprindelse i Kina og om ændring af beslutning 97/368/EF (EØS-relevant tekst)

Avis juridique important

|

31998D0321

98/321/EF: Kommissionens beslutning af 28. april 1998 om beskyttelsesforanstaltninger over for visse fiskerivarer med oprindelse i Kina og om ændring af beslutning 97/368/EF (EØS-relevant tekst)  

EF-Tidende nr. L 140 af 12/05/1998 s. 0017 - 0018

KOMMISSIONENS BESLUTNING af 28. april 1998 om beskyttelsesforanstaltninger over for visse fiskerivarer med oprindelse i Kina og om ændring af beslutning 97/368/EF (EØS-relevant tekst) (98/321/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 19, ogud fra følgende betragtninger:Der er fundet Vibrio parahaemolyticus, Vibrio vulnificus, Staphylococcus aureus og Bacillus cereus i fiskerivarer med oprindelse i flere forarbejdningsvirksomheder i Kina ved indførsel til EF;forekomsten af Vibrio parahaemolyticus, Vibrio vulnificus, Staphylococcus aureus og Bacillus cereus skyldes dårlige hygiejneforhold under produktionen og/eller forarbejdningen, og forekomsten af Vibrio parahaemolyticus kan også skyldes forurening af fangstområderne, og den kan udgøre en fare for menneskers sundhed;indførsel af produkter fra de pågældende virksomheder i Kina kan derfor ikke længere tillades;EF-kontrolbesøg i Kina og resultaterne af kontrol ved EF's grænsekontrolsteder har vist, at der er en sundhedsrisiko i forbindelse med produktion og forarbejdning af fiskerivarer;Kommissionens beslutning 97/368/EF af 11. juni 1997 om beskyttelsesforanstaltninger over for visse fiskerivarer med oprindelse i Kina (3), senest ændret ved beslutning 97/805/EF (4) indeholder et forbud mod indførsel af friske fiskerivarer med oprindelse i Kina og et krav om, at frosne eller forarbejdede fiskerivarer med oprindelse i Kina systematisk skal underkastes mikrobiologisk undersøgelse;beslutning 97/368/EF skal tages op til revision inden den 30. juni 1998, og på grundlag af de nyeste resultater er det nødvendigt at forlænge foranstaltningerne i denne beslutning indtil den 30. november 1998;de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -VEDTAGET FØLGENDE BESLUTNING:Artikel 1 Denne beslutning gælder for fiskerivarer, ferske, frosne eller forarbejdede, med oprindelse i Kina.Artikel 2 Medlemsstaterne forbyder indførsel af fiskerivarer i enhver form med oprindelse i følgende virksomheder i Kina:- Xiamen Standland Foods Co. Ltd, Zhousan Plant, Dinghai, Zhousan, Zhejiang-provinsen (virksomhedskode 3300/02072)- Vessel Yan Yuan No 3 - No 178, North Road, Yantai, Shandong-provinsen (virksomhedskode 3700/02405)- Yancheng Baolong Aquatic Foods Co. Ltd, Douloggang, Dafeng-distriktet, Jiangsu-provinsen (virksomhedskode 3200/02061)- Wuhan Standhampton Foodstuff Co. Ltd, 181, 27th Avenue, Jiangan-distriktet, Wuhan (virksomhedskode 4200/02008)- Laoghan Aquatic Products Cold Storage, Qingdao (virksomhedskode 3700/02410).Artikel 3 I artikel 6 i Kommissionens beslutning 97/368/EF ændres »den 30. juni 1998« til »den 30. november 1998«.Artikel 4 Medlemsstaterne ændrer de foranstaltninger, de anvender for indførsel fra Kina, for at bringe dem i overensstemmelse med denne beslutning. De underretter straks Kommissionen herom.Artikel 5 Alle omkostninger i forbindelse med anvendelsen af denne beslutning påhviler afsenderen, modtageren eller deres stedfortræder.Artikel 6 Denne beslutning er rettet til medlemsstaterneUdfærdiget i Bruxelles, den 28. april 1998.På Kommissionens vegneFranz FISCHLERMedlem af Kommissionen(1) EFT L 373 af 31. 12. 1990, s. 1.(2) EFT L 162 af 1. 7. 1996, s. 1.(3) EFT L 136 af 13. 7. 1997, s. 57.(4) EFT L 330 af 2. 12. 1997, s. 19.